Արամ Սեփեթճեան

Արամ Սեփեթճեան (), hրապարակագիր, արձակագիր, հայ մամուլի աշխատակից ու յատկապէս գլխաւոր խմբագիր ՝ ՀԲԸՄ- ՀԵԸի Խօսնակ ամսագրին: Մշակութային եւ հասարակական գործիչ: Հայաստանի Գրողներու Միութեան Անդամ: Սեփականատէր՝ ՍԻՓԱՆ հրատարակչատան: Մասնագիտութեամբ՝ ճարտարապետական գնահատող:

 Կենսագրութիւն  
Արամ Սեփեթճեան ծնած է 22 Փետրուար 1934 թուականին, Ալէքսանտրէթ, Կիլիկիա (այժմ՝ Թուրքիա)։ 1938-ին ծնողներուն հետ տեղափոխուած է Պէյրութ, Լիբանան, ուր բնակած է մինչեւ իր մահը: Նախակրթութիւնը ստացած է Պուրճ Համուտի Ս. Քառասնից Մանկանց վարժարանին մէջ, երկրորդական ուսումը՝ Պէյրութի Հ.Բ.Ը.Մ. Յովակիմեան-Մանուկեան մանչերու վարժարանին եւ Երուանդ Հիւսիսեան Հայագիտական Հիմնարկին մէջ։

Աւարտած է Պէյրութի École Technical de Commerce-ի ճարտարագիտական գնահատողի (cost engineer) ճիւղը։  Ճարտարագիտութեան մէջ վկայական կը ստանայ Լոնտոնէն (հեռակայ ուսմամբ):  Անդամ եղած է Լոնտոնի Architects & surveyors institute-ին։ Մասնագիտութեամբ՝ ճարտարապետական գնահատող: Հետեւած է նաեւ լրագրութեան եւ նորավիպագրութեան (short story writing)։

1958-ին, Պէյրութի եղբայրասպան կռիւներուն պաճառաւ ճամբայ կ'ելլէ դէպի Քուէյթ, ուր կը մնայ մինչեւ 1964։

1967-ին Պէյրութի մէջ կը կազմէ իր ընտանեկան բոյնը, ամուսնանալով ՀԲԸՄ-ի նախկին Հիւսիսեան Հայագիտական Հիմնարկի դասընկերուհիներէն Մելինէի հետ։ Կը բախտաւորուի երեք զաւակներով։

Իր ասպարէզին բերումով յաճախ ճամբորդած է Սէուտական Արաբիա, Նիճերիա, Միացեալ Նահանգներ (1986), Ապու Տապի (1988-1992) եւլն։

Արամ Սեփեթճեան սեփականատէրն էր ՍԻՓԱՆ հրատարակչատան: Իր գործին առընթեր վարած է գրա-հրատարակչական գործունէութիւն մը. հիմնած է Սիփան գրա-հրատարակչատունը, անձնական միջոցներով։ իբրեւ օգնական ունեցած է իր դուստրը՝ Հուրին, որ հետեւած է համակարգիչի ճիւղին. նաեւ իր կինը, որ հայերէնի ուսուցչուհի է Հ.Բ.Ը.Մ. ի վարժարանին մէջ։

 Խմբագրական 
Արամ Սեփեթճեան աշխատակցած է սփիւռքի եւ հայրենի գրական մամուլին:

1956–էն ի վեր մնայուն աշխատակից եղած է, ապա պատասխանատու խմբագիրներէն՝ Շիրակ գրական ամսագրին։

1967-2004 խմբագրակազմի անդամ Շիրակ պարբերաթերթին:

Աշխատակցած է Պայքար օրաթերթին, «Արմէն Հրաչ» գրչանունով։

2005 խմբագրակազմի անդամ Կամար պարբերաթերթին:

1991-2006 Գլխաւոր խմբագիր ՝ ՀԲԸՄ- ՀԵԸի Խօսնակ ամսագրին:

 Գրական գործունէութիւն 

Արամ Սեփեթճեան որպէս գրականութեան ուսուցիչ եւ առաջնորդ ունեցած է Վահէ Վահեանը։ 1951-ին Պոսթըն ի (ԱՄՆ) Պայքար թերթին մէջ լոյս կը տեսնէ Արամ Սեփեթճեանի առաջին պատմուածքը:

Հրատարակած գրական երկերն են.- 
 Անլոյս Գիշերներ [Lightless Nights], պատմուածքներ (1964),
 Կեանքի Կարօտով [Longing for Life], պատմուածքներ (1969),
 Ողջակէզ [Holocaust], վիպակ (1978)
 Ես Սեւ Եմ, Բայց Գեղեցիկ [I'm black, but beautiful], վիպակ (1985).
 Հող եւ Մորմոք [Land and Grief], Ժողովածու,(2001) Երեւան:
 Բանաստեղծութիւնը Տագնապի Ընդմէջէն, Գրականագիտական (2009),
 Գրական Հանդիպումներ, Գրականագիտական.- (2014)
 Ժամանակայոյզ Խոհեր, Հրապարակագրական (2005)
 Ձայներ Լռութեան Մէջ,Հրապարակագրական (2014)

Արաբերէն լեզուով՝ Ողջակէզի թարգմանութիւնը Ազ-զապիհա(Արաբ.الذبيحة)(2014):

Նորավիպագիրի թեքնիքին տիրացած՝ վարպետ արձակագիր մըն է Արամ Սեփեթճեան։ Լաւ ուսումնասիրած է մարդոց հոգեբանութիւնը, իրապաշտօրէն ցոյց կու տայ անոնց նկարագրի տկար կողմերը։ Գիտէ շահեկան դէպքերով եւ սրտառուչ նկարագրութիւններով հրապուրիչ դարձնել իր նիւթը, որ քաղուած է իրական կեանքէ։ Իր գրութիւնները օժտուած են սահուն եւ գունագեղ ոճով մը։

 Հայաստանի Գրողներու Միութեան Անդամ եւ համագումարներու մասնակից 

Արամ Սեփեթճեան Հայաստան գտնուած է բազմաթիւ անգամներ։

1986-ին հրաւիրուած է մասնակցելու համար Հայաստանի Գրողներու 9րդ համագումարին.

1989-ին՝ Շիրակ-ի հիմնադրութեան 30րդ տարեդարձի հանդիսութեան եւ Եղիշէ Չարենցի 90-ամեակին առթիւ։

1996-էն՝ Արամ Սեփեթճեան անդամ է Հայաստանի գրողներու միութեան:

Մասնակցած է Հայաստանի գրողներու միութեան 9րդ համագումարին եւ ՀԳՄի գրական երկամեայ համաժողովներուն (2002-էն 2014):

2014-ին Հայաստանի Գրողներու Միութեան մէջ նշուեցաւ Արամ Սեփեթճեանի ծննդեան 80-ամեակը:

 Արտաքին յղումներ 

 ԱՐԱՄ ՍԵՓԵԹՃԵԱՆԻ ԽՕՍՔԸ 
 ԱՐԱՄ ՍԵՓԵԹՃԵԱՆԻ ԼՈՒՍԱՒՈՐ ՅԻՇԱՏԱԿԻՆ 
 Անաւարտ Զրոյց․ Հօրս՝ Արամ Սեփեթճեանի Յիշատակին
 Արամ Սեփեթճեան (1934-2020), ՄԵՍՐՈՊ ՀԱՅՈՒՆԻ

 Ծանօթագրութիւններ 

Ստորոգութիւն:1934 ծնունդներ
Ստորոգութիւն:22 Փետրուարի ծնունդներ
Ստորոգութիւն:Սփիւռքահայեր
Ստորոգութիւն:Lebanese Armenian
Ստորոգութիւն:Հայ խմբագիրներ
Ստորոգութիւն:Հայ գրողներ